Дотолкова доколкото търговията с компютърни услуги е либерализирана в съответствие с раздели 2, 3 и 4 от настоящата глава и като се взема предвид фактът, че компютърните и свързаните с тях услуги позволяват предоставянето на други услуги, както по електронен път, така и по други начини, страните правят разграничение между създаващата възможност услуга и съдържанието или същинската услуга, която се предоставя по електронен път, така че съдържанието или същинската услуга да не се определя като компютърна или свързана с това услуга, според посоченото в параграф 2 от настоящия член.
 2. Компютърните и свързаните с тях услуги означават услугите, определени в Централната класификация на продуктите (CPC) на ООН под код 84, включително основни услуги и функции или комбинации от основни услуги, без значение дали те са предоставени чрез мрежа, включително Интернет.
 Основни услуги са всички услуги, които предоставят:
 а)
 консултантски услуги, разработване на стратегии, анализ, планиране, спецификация, дизайн, разработване, инсталиране, внедряване, интегриране, изпитване, откриване и отстраняване на неизправности, актуализация, техническа поддръжка, техническа помощ или управление на или за компютри или компютърни системи; или
 б)
 компютърни програми, определени като набор от инструкции, необходими за осигуряване на функционирането и взаимодействието между компютрите (в отделните компютри и между тях), плюс консултантски услуги, разработване на стратегии, анализ, планиране, спецификация, дизайн, разработване, инсталиране, внедряване, интегриране, изпитване, откриване и отстраняване на неизправности, актуализация, адаптиране, техническо обслужване, поддръжка, техническа помощ и управление или употреба на или за компютърни програми; или
 в)
 услуги за обработка, съхранение, хостинг на данни или поддържане на бази данни; или
 г)
 техническо обслужване и ремонт на офис техника и оборудване, включително на компютри; или
 д)
 услуги по обучение на персонала на клиенти във връзка с компютърни програми, компютри или компютърни системи, некласифицирани другаде.
 Подраздел 4
 Пощенски и куриерски услуги
 Член 109
 Приложно поле и определения
 1. В настоящия подраздел са посочени принципите на регулаторната уредба за всички пощенски и куриерски услуги, либерализирани в съответствие с раздели 2, 3 и 4 от настоящата глава.
 2. За целите на настоящия подраздел и раздели 2, 3 и 4 от настоящата глава:
 а)
 „лиценз“ означава разрешително, предоставено на отделен доставчик от регулаторен орган, което се изисква преди осъществяването на дейността по доставката на дадена услуга;
 б)
 „универсална услуга“ означава постоянното предоставяне на пощенска услуга с уточнено качество на всички точки от територията на страна на достъпни цени за всички потребители.
 Член 110
 Предотвратяване на нарушаващи конкуренцията практики в сектора на пощенските и куриерските услуги
 Поддържат се или се въвеждат подходящи мерки с цел да не се позволи на доставчици, които самостоятелно или заедно с други имат способността съществено да въздействат на условията за участие (по отношение на цената и предлагането) на съответния пазар за пощенски и куриерски услуги в резултат на използването на позицията си на пазара, да участват в насочени срещу конкуренцията практики или да ги продължават.
 Член 111
 Универсална услуга
 Всяка страна има правото да определя вида на задълженията за универсална услуга, които желае да поддържа. Подобни задължения не се считат за насочени срещу конкуренцията сами по себе си, при условие че се прилагат по прозрачен,